Plantin Antikva
Plantin er et skriftsnit, der oprindeligt blev skabt omkring 1567 af den franske stempelskærer Robert Granjon (1545-1588), der arbejdede i Claude Garamonds skriftstøberi i Paris. Ved Garamonds død i 1561 overgik skriftmatricerne til den fransk-hollandske bogtrykker Christophe Plantin i Amsterdam. Sent i 1800-tallet blev den også støbt i Hamburg af Genzsch & Heyses skriftstøberi.
Der er tale om en stadig populær Antikva, udviklet på basis af renæssanceskriften Garamond, men mere barok i stilen. Den har kun svag kontrast mellem hår- og grundstreger, men et skråt tryk i alle rundinger. Skriften viderefører renæssanceskrifternes uafsluttede bue i bogstav P.
Skriften blev lanceret i Danmark i 1905 af xylograf F. Hendriksen. Den havde en betydelig udbredelse i de nordiske lande frem til 2. Verdenskrig; særligt efter Monotypes relancering af skriften til blysats i 1913. Den produceres i dag som digital font af mange skriftbureauer, bl.a. Adobe.